Hugo, dux Burgundie et Albonii comes, omnibus in posterum noverint universi tam presentes quam futuri quod nos concessimus et donavimus in perpetuum Phelilie, nutrici Delphini, filii nostri, et heredibus suis, novem sextarios frumenti annuatim recipiendos in costumiis Rovbre ad mensuram Divionis. Donavimus etiam memorate Phelilie, et heredibus suis, in perpetuum, et acquittavimus sextarium vini quem debebat preposito, ex consuetudine Divionensis ville de venditione vini sui. Cujus rei testes sunt Beatrix, ducissa Burgundie; magister Hugo capellanus noster; Ebrardus, prepositus Divionis; Giraudus Panetarius; Renerius de Fleureio; Odo, clericus; Arnulfus Anglicus. Actum est hoc anno incarnati verbi millesimo centesimo octuagesimo quarto.